Her er inngangen til pyramiden. Det er kjempespennende.
Arkeologer står på randen til sine livs oppdagelser.
Ingen har vært her før - det er et stort øyeblikk.
Foran dem - gravkammeret til en gåtefull, oltidsdronning-
som har ligget urørt i 4000 år.
Nå får vi se om trebjelken kommer til å holde.
Vi fjerner denne, og så håper vi at det går bra.
Egypt - pyramidenes og de storslagne monumentenes land.
Bygd av mektige faraoer-
store konger som Kheops, Ramses og Tutankhamon.
Men i dag avdekkes nye spor etter en annen type herskere-
som hadde stor makt og også kunne bli faraoer selv:
Egypts dronninger.
Hvordan klarte kvinnene å få innflytelse i en mannsdominert verden?
For å undersøke det begir egyptologen Colleen Darnell seg-
til et tempel som ble bygd av en av Egypts største dronninger:
Hatshepsut.
Dette er et fantastisk tempel.
En rekke imponerende statuer kanter templet.
Dette er fantastisk.
Statuene forestiller faraoen i Osiris' skikkelse.
Vi vet at det er en konge på grunn av dobbeltkronen for øvre og nedre Egypt.
Dette er dronning Hatshepsuts tempel-
men det er statuer av konger overalt.
Kongen bærer guddommelig skjegg og har stav og pisk.
Typiske kongelige symboler.
Trass i at hun var kvinne avbildet Hatshepsut seg som mann.
Colleen undersøker hvorfor.
Jeg skulle gjerne se en kartusj med et kongenavn skrevet med hieroglyfer.
En kartusj er en oval boks som brukes i egyptiske inskripsjoner.
Bare konger og dronninger kunne skrive navnet sitt inni dem.
Colleen leter i tempelet. Det er en vanskelig oppgave.
Mange av kartusjene er hakket bort eller ødelagt.
Det er denne jeg lette etter. Hat-shep-sut.
Her står ordet saat hvilket betyr "datter".
Det er et tydelig hint: "datter av Re, fra hans kropp, Hatshepsut".
Hatshepsuts kartusj identifiserer henne som datter, ikke sønn.
Det er tydelig at hun ikke skjulte sitt kjønn.
Men den eneste måten Hatshepsut kunne utøve makt som farao på-
var å framstille seg som mann, som konge.
Hatshepsut var dronning over Egypt-
og en av bare noen få kvinner noensinne til å herske som konge.
Hun gjenopprettet ødelagte handelsveier med andre land-
slik at Egypt fikk luksusvarer som gull, myrra og ibenholt.
I hovedstaden Teben reiste hun kolossale monumenter-
som symboliserte makten, rikdommen og ordenen hun ga sitt land.
Og hennes gravtempel er et av Egypts mest storslåtte.
Dets prakt er et tegn på Egypts framgang under Hatshepsuts styre.
Men hvordan ble den berømte og hyllede dronningen konge?
Colleen undersøker.
Dette er en interessant vegg.
Her står Thutmosis IIIs navn-
og disse skulle vært Hatshepsuts kartusjer.
Hatshepsut var datter av én farao og gift med en annen.
Da hennes mann døde, ble hennes unge nevø Thutmosis III konge.
Thutmosis III var bare barnet, så Hatshepsut styrte som dronning-
men så forvandler hun seg til farao-
til en samregent med Thutmosis III.
Hatshepsut styrte som samregent i 20 vellykkede år.
Det storslåtte tempelet vitner om hennes tid ved makten.
Men hvorfor er det så vanskelig å finne spor etter henne her?
Etter Hatshepsuts død ble Thutmosis farao alene.
Under den senere delen av sitt styre hakket han bort navn og bilder-
av sin tante Hatshepsut.
Thutmosis ville viske ut minnet av Hatshepsut og hennes barn-
for å sikre tronen for sin egen sønn.
Men navnet hennes lever videre som bevis for den makt kvinner kunne nå-
i det gamle Egypt.
Hun var en spektakulær farao.
Fra monumentale byggekampanjer til ekspedisjoner i fjerne land.
Men jeg vil vite mer om hvordan hun hersket - som kvinne.
Arkeologen Patryk Chudzik utforsker også Hatshepsuts tempel.
Som Colleen leter han etter spor etter hvordan hun styrte som kvinne.
Det 22. eller 23. dynastiet...
Patryk hadde alltid drømt om å bli egyptolog.
Nå leder han den polske gruppa ved et av de mest berømte monumentene.
Hatshepsut er min favorittfarao.
Hennes historie om en kvinne som ble kvinnelig konge, er unik.
Hans team graver ut grunn ved siden av templet.
Den gamle gangen fører til en gammel grav.
For meg er det den mest spennende graven i Hatshepsuts tempel.
For hundre år siden hadde amerikaneren Herbert Winlock en utgravning her.
Men han etterlot en skjult hemmelighet under templet.
En grav som han noterte, men aldri gravde ut helt og holdent.
Vi vet at denne graven ble bygd rundt 500 år før Hatshepsuts styre.
Og da hun bygde sitt tempel, etterlot hun dette området tomt.
Hatshepsut kunne ha ødelagt graven da hun bygde sitt tempel-
men gjorde det ikke.
Spørsmålet er hvorfor hun etterlot graven åpen.
Patryk håper at denne graven-
skal kunne forklare hvorfor Hatshepsut bygde sitt tempel her-
og kunne si noe om hvordan hun hersket som dronningfarao.
I Sakkara...
...etterforsker også Mohamed Megahed Egypts dronninger.
Han utforsker restene av en pyramide som er bygd for en dronning.
Jeg liker denne jobben, for hver dag skjer det noe nytt.
Hver sesong vi kommer hit, finner vi noe nytt.
Mohamed, som bor i Tsjekkia-
har vendt tilbake til sitt fødeland i 12 år-
for å grave ut dette stedet.
Han ser på arkeologi som en kriminalteknisk undersøkelse.
Dette er vårt åsted. Hvert sandkorn, hver kalksteinbit-
gir oss et hint om hvordan stedet så ut.
Mohamed går opp til pyramidens topp.
Midtpartiet har kollapset og etterlatt et stort krater-
men han har tenkt å lete etter den opprinnelige inngangstunnelen.
I dag skal vi begynne å grave etter inngangen til pyramiden.
Dette er den største pyramiden som noensinne er bygd for en dronning.
Hun må ha vært utrolig mektig.
Hvem var hun?
I hundrevis av år har denne pyramiden vært en gåte.
Ved det siste utgravningsforsøket i 1952 fant man ikke gravkammeret.
Vi visste at den ble bygd for en dronning, men ikke hvem.
Vi kalte den "den ukjente dronningens pyramide".
Mohamed oppdaget graveierens identitet for to år siden.
Vi fant en granittsøyle i området-
og på søylen står dronningens navn og hennes titler.
I dag vet vi at graven tilhører dronning Setibhor.
Setibhor var kona til kong Djedkare-
en mektig farao under Det gamle riket som regjerte for 4400 år siden.
Djedkare bygde en 52 meter høy pyramide-
dekket av hvit kalkstein og kronet av en stenpyramidion-
pletert med gull.
Rundt hans pyramide bredte søyler, statuer og templer seg ut.
I nordøst ligger enda en pyramide, for hans kone, dronning Setibhor-
med opptil 30 tonn tunge steinblokker-
som reiser seg 34 meter over ørkensanden.
Kledd i glinsende kalkstein-
med et gravkammer i midten-
for å beskytte Setibhors kropp i all evighet.
Dronning Setibhors pyramide er den største gjenværende-
med uutforsket gravkammer.
Setibhors pyramide er den siste til å ta steget inn i den moderne verden.
Ingen har vært der inne. Dette er et viktig øyeblikk.
Funn i hennes gravkammer kan forklare hennes betydning-
og hvorfor hun har en så stor pyramide.
Men i dag mangler store deler av pyramiden som er fylt av sand.
Mohamed må grave dypt for å finne noen levninger.
En metallisk skrapelyd fanger Mohameds oppmerksomhet.
Her har vi, for første gang i dag, fin, hvit kalkstein.
Kalksteinsblokken av høy kvalitet kan være tegnet på en inngang.
Vi må grave dypere.
Etter flere timers hardt arbeid aner Mohamed at han nærmer seg.
Dette er så spennende.
Under her er jeg sikker på at vi kommer til å finne pyramidens inngang.
I moderne tid har ingen trådt inn i dronning Setibhors gravkammer.
Men Mohamed har oppdaget en gammel inngang.
Han kan snart bli den første-
til å gå inn i kammeret på over 4000 år.
Men veien foran dem er blokkert av en vegg av sand.
Det ble gjort utgravninger her i 1952.
Da ble det bygd en vegg, og innertaket ble støttet opp-
før de oppga letingen etter gravkammeret.
Vi får se om trebjelken er stabil nok.
Hvis ikke må vi bygge små vegger for å gi støtte her.
Rett over seg har de tusener av tonn steinmasse.
Håper det holder.
Vi fjerner denne trebiten, og så bygger vi opp her.
Mohamed må støtte opp korridoren umiddelbart, så den ikke raser inn.
Vi kan ikke vente til i morgen. Vi må bygge den med en gang - i dag.
Ved Deir el-Bahri i Luxor-
undersøker Colleen dronning Hatshepsuts styre-
og hvordan hun styrte et samfunn som ble dominert av menn.
Dette er interessant - Hatshepsut ammes av gudinner.
Det er noe som vi vet at kongene hevdet:
At de drakk forskjellige gudinners melk.
Innrisningen viser at Hatshepsut hevdet guddommelig rett til tronen.
At hun var gudenes utvalgte.
Dette er guden Amon-
og han sitter med sine bein delvis over Ahmoses bein-
som er mor til Hatshepsut.
Amon overrekker et Ankh-symbol, livssymbolet, til dronning Ahmose-
hvilket skal tolkes som at Amon befrukter dronningen.
Dette er øyeblikket da Hatshepsut blir til.
Hatshepsut gjorde gjeldende at hun var datter av guden Amon.
Det var et mektig krav.
Hatshepsut er veldig smart her.
Bare kongen kan gjøre krav på å være født av guder.
Hun bruker gudefødselen i propagandaøyemed-
for å hevde sin rett til å være farao.
Egypterne forventet seg at farao skulle være mann.
Hatshepsuts kongelige byrd og ekteskap-
holdt ikke for å gjøre krav på tronen.
Hun var nødt til å påkalle gudenes vilje.
Hun var datter av en konge og kona til en konge-
men det var sånne scener som gjorde at hun kunne bli konge.
Hatshepsut satte sin lit til smart propaganda-
for å legitimere sitt revolusjonerende styre.
Fra starten av den egyptiske historien-
kunne dronningmødre herske da faraoer var veldig unge.
Men Hatshepsut gjør mer enn det.
Hun blir selv farao, samregenten med Thutmosis 3-
og her i Hatshepsuts tempel kan vi se hennes utrolige vei til makten.
Hatshepsut var faraoens førstefødte.
Hun giftet seg med neste farao, sin halvbror.
Men da han døde, var tronfølgeren hennes nevø, barnet Thutmosis.
Da barnet inntok tronen, styrte hun ved hans side i sju år-
men så økte hun maktkravet og erklærte seg selv som farao.
Som farao innledet hun en propagandakampanje-
malte scener som avbildet guden Amon som hennes far-
og hennes fødsel i guders tilstedeværelse-
hvilket ga henne guddommelig rett til Egypts trone.
Dette er utrolig.
Dette er Hatshepsut som sfinks med lang, svingete hale.
Og se så fantastisk fiendens ben farer i luften-
idet hun tramper dem ned.
Selv om Hatshepsut var en kvinnelig konge-
viste dette bildet av henne som sfinks hennes ville herskerkraft.
Hatshepsut var nødt til å projisere et nøyaktig laget bilde-
av fysisk styrke og guddommelig rett.
Hun ble en prototype for regjerende dronninger gjennom hele historien.
Som kvinnelig farao hadde Hatshepsut utrolig stor makt-
men jeg vil finne ut om andre dronninger nøt samme autoritet.
Colleen vil vite om flere egyptiske oldtidsdronninger-
fulgte Hatshepsuts eksempel.
Eller om det fantes andre måter å utøve makt som dronning på.
I Sakkara-
forsterker Mohameds team inngangen til dronning Setibhors pyramide.
Mens Mohamed venter-
graver resten av hans team ut de merkelige ruinene inntil pyramiden.
De har funnet store steinblokker, begravet i en dyp, sandfylt grop.
Der kan det finnes spor om Setibhors rolle og makt.
Men først må de graves fram.
Det er en veldig enkel kalkyle, steinblokken veier 6,5 tonn.
Skal man flytte så tunge steiner trenger man ikke muskler, men hjerne.
Idet de begynner, får Mohamed øye på innrissete hieroglyfer i granitten.
To ganger nevnes dronningen ved navn og en av hennes titler.
Interessant nok, står det ikke at hun er kongens kone.
Hieroglyfene antyder at Setibhor ikke bare var en kongelig hustru.
Blokken kunne også tilhøre en viktig bygning inntil pyramiden-
og kunne røpe hennes makt og betydning.
Det er dette som er gøy.
Ut ifra små funn forsøker man å forstå det større bildet.
De ruller blokken igjen til den hviler farlig på skinnene.
6,5 tonn...den minste feil, og noen kan bli skadet.
Steinblokken beveger seg endelig...men i feil retning.
Mennene strever med å få granittblokken bort fra gropa.
Men Mohamed har fått en ny idé og vil bruke et kjettingtalje.
Vi får se om det fungerer.
Det fungerer.
Det går langsomt, men det fungerer.
Endelig lykkes de å flytte blokken og legge den til side...
De klarte det.
...slik at Mohamed kan undersøke den grundig.
Så vakker den er.
Dette var dørhengslet.
Mohamed innser at blokka er en overligger til en stor portal.
Nå vet vi hvor bred døren var.
I framtiden kan vi gjenskape den.
På overliggeren står dronning Setibhors navn.
Det tilhører således den mystiske bygningen inntil hennes pyramide.
Det er en meget spesiell granitt-
som bare ble brukt for konger, ikke dronninger.
Framstilte Setibhor seg selv som konge?
Hva kan den mystiske bygningen og pyramiden avsløre-
om dronning Setibhors makt?
Ved Deir el-Bahri i Luxor-
interesserer Patryk seg også for en dronning - Hatshepsut.
Merkelig nok bevarte hun en oldtidsgrav-
under sitt storslagne gravtempel.
Patryk undres om det kan si noe om hvordan Hatshepsut styrte landet.
Hvem graven opprinnelig tilhørte, vet man ikke.
Vi vet at det ikke var en prins eller noen annen kongesønn.
En senkning i gulvet inneholdt en gang en mumie i sin kiste.
Begge er forsvunnet for lenge siden.
Men Patryk har oppdaget noen ledetråder.
Vi rengjør gravens innside.
Blant flere tusen kilo skrap-
fant vi storslagne gjenstander fra graven.
Utgravningen bekrefter at graven er eldre enn Hatshepsuts tempel.
Flere hundre år eldre.
Hatshepsuts tempel ble bygd med tre terrasser hogd ut i fjellet.
Og rader med 22 søyler.
Hun dekorerte veggene med scener-
som hevdet hennes guddommelige rett til å herske i Egypt.
Men borterst i hjørnet etterlot hun en liten inngang-
til en korridor som førte ned til et enkelt gravkammer.
Patryks team har fjernet steinmasse-
som inneholdt tusener av fortidige gjenstander-
deriblant keramikk og mystiske trefigurer.
Hvorfor bygde Hatshepsut sitt tempel oppå denne skjulte graven?
Dessverre finnes det ingen veiledende inskripsjoner.
Men jeg vil se hva gjenstandene vi har funnet, kan fortelle oss.
Keramikkeksperten Ania Wezranowska analyserer de tusenvis av funnene.
Hun tror hun har funnet noe viktig.
Denne ville jeg vise deg, den er komplett.
- Har du sett noe sånt før? - Aldri.
Oi, det var imponerende.
Selv det minste funn kan hjelpe til med å avsløre gravens hemmeligheter-
og hvilken dens betydning var for Hatshepsut.
I Sakkara, dypt inne i pyramiden-
har Mohameds team bygd en ekstra bærevegg.
Nå kan han gjenoppta jakten etter dronning Setibhors gravkammer.
Vi har målt opp ovenfor pyramiden-
og her befinner vi oss nesten på midten av den.
Dersom Mohamed kan nå hennes grav, kan viktige spørsmål evt. få svar:
Hvorfor hadde Setibhor den største pyramiden som er bygd for en dronning?
Hvor stor makt hadde hun?
Men for å komme videre-
må Mohamed forbi det vanskeligste hinderet hittil.
Enden av korridoren er blokkert av en ustabil vegg av sand og stein.
Den kan rase som et skred ved den minste berøring.
Jeg har kalt hit vår rais for å vise ham hvordan vi skal gå videre.
Jeg stoler på ham i spørsmålet om hvorvidt dette kommer til å holde.
Formannen, rais -
gir forsiktig bifall til å fortsette å lete etter gravkammeret.
Fra pyramidens topp kan Mohamed se problemet.
Et hull holder på å dannes i krateret.
Steinmasse faller rett ned på arbeiderne i tunnelen.
Det dårlige tegnet er at en del av taket har gått i stykker.
Men det gode tegnet er at vi nærmer oss gravkammeret.
Der nede fortsetter steinmasser å rase inn.
Støvet sinker Mohameds arbeidere.
Men til slutt gjør de et gjennombrudd.
For første gang ser vi dagslyset i dronningens gravkammer.
Vi må fortsette å fjerne rasmasser og kalksteinsbiter.
Mohamed kontrollerer pyramidens midte-
men må vokte sine steg der gravens tak har kollapset.
Vi kan se en del av nordveggen i dronning Setibhors gravkammer-
noe som føles fantastisk.
Forsatt må mye ryddes bort før han kan undersøke inni.
Det er bare en uke igjen av tillatelsen til å grave her.
Holder det for å avsløre hemmelighetene i Setibhors gravkammer?
Ved Abu Simbel, nær Egypts sørlige grense-
besøker Colleen et av Egypts mest bemerkelsesverdige monumenter.
Hun undersøker hvordan kvinner utøvde makt som dronninger-
i en verden som ble dominert av menn.
Hatshepsut forvandlet seg til konge-
men fantes det flere måter for kvinner å utøve makt på?
Colleen begir seg til en av de mest opphøyde dronningenes tempel.
Jeg skal undersøke en av historiens største dronninger.
Hun het Nefertari og var kona til Ramses den store.
Ramses 2 hersket i Egypt i 60 år.
Han utvidet riket og bygde flere monumenter enn noen annen hersker.
Hans bedrifter ga ham tittelen "Ramses den store".
Dette er dronning Nefertaris statue.
På begge sider av henne står hennes ektemann, Ramses 2-
men det bemerkelsesverdige er at hun er nesten like høy som farao selv.
I det gamle Egypt gjenspeilte størrelsen makt.
Nefertari avbildes som om hun hadde nesten like stor makt som Ramses.
Men Colleen finner en inskripsjon som avslører noe enda mer imponerende.
På denne innskriften står det:
"Re reiser seg av kjærlighet til henne."
Re var den gamle egyptiske solguden.
Disse hieroglyfene betyr at Nefertari var en av få dronninger-
som oppnådde en gudinnes status.
Nefertari ble æret som gudinne-
selv om hun ikke var dronningfarao som Hatshepsut.
Hva gjorde hun for å fortjene denne opphøyde statusen?
Så nå vil jeg vite, er dette bare propaganda for en favorittkone-
eller hadde hun virkelig makt?
Dette er dronningen.
Nefertari var utrolig vakker, men jeg tror det var mer enn det.
Denne leirtavlen ble funnet i dagens Tyrkia.
Det er et brev, skrevet på gammel-akkadisk.
Det er hetittenes dronning som skriver til Nefertari-
før de to rikene sluttet verdens første dokumenterte fredstraktat.
Det viser at hun var dypt involvert i diplomatiet-
mellom de to største rikene i antikken.
Det viser at Nefertari var en innflytelsesrik person.
Hun hjalp til å forhandle fram traktaten som sikret fred i 40 år.
Ramses bekreftet hennes betydning på veggene i hennes tempel.
Her ser vi Ramses drepe en fiende.
Det er brutalt, men det var sånn konger i det gamle Egypt-
uttrykte sin makt.
Det uvanlige er at dronning Nefertari er avbildet bak ham.
Konger delte sjelden militær suksess med sine dronninger.
Det tyder på at Nefertari spilte en betydningsfull rolle for Ramses styre.
Det kan hende at det er propaganda-
men det er også sannsynlig at dette viser-
at dronning Nefertari hadde en reell politisk innflytelse.
Nefertari og Ramses synes å ha vært et mektig kongepar-
hver og en nødvendig for den andres suksess.
Uansett om fortidige egyptiske dronninger var gift med en farao-
eller hersket som farao i sin egen rett, så hadde de innflytelse.
Mens Hatshepsut hersket som konge, hadde Nefertari en annen slags makt.
Fra bak tronen bisto hennes diplomati og innflytelse til-
å forandre den egyptiske historiens gang.
I Sakkara...
...begynner tiden å renne ut for Mohamed ved Setibhors gravkammer.
Hans team har endelig ryddet en vei.
Nå kan Mohamed ta seg fram og se kammeret med egne øyne.
Men en ny fare truer fra oven.
Gravkammerets tak har rast inn helt og holdent-
og veggene ovenfor kan følge etter når som helst.
Vi må støtte opp i dette området.
Dersom veggene bare bæres oppe av løse steinmasser under-
kan den minste bevegelse få dem til å rase sammen på et øyeblikk.
Men om de kan finne solide steinfundamenter under veggen-
kan de føle seg mer sikre på at veggen ikke kollapser idet de graver.
Vi kan se biter av store steiner-
og han forsøker å se om de fortsetter.
De leter etter de store steinblokkene som en gang bar oppe veggene.
Før de har funnet dem, må de lappe veggene med mørtel.
Utenfor dronning Setibhors pyramide-
hjelper den tsjekkiske arkeologen Hana Vymazalova Mohamed-
med å undersøke ruinene.
Dersom hun kan oppdage hva de var-
kan det kanskje avsløre kilden til Setibhors makt.
Hun finner en viktig ledetråd.
Her kan vi se et typisk innertakmønster.
En nattehimmel med stjerner.
Stjernene var opprinnelig malt gule på en mørkeblå bakgrunn.
De hjelper Hana å identifisere bygningen.
Det er en bit av taket fra dronningens portiko.
Den kommer fra en stor portiko-
en seremoniell entré til hva som må ha vært et tempel.
Dette var portikoen, og her fantes en inngang til tempelet-
midt imot trappene.
Hvis man måler inngangens bredde, så ser man at den passer fint.
Hanas oppdagelse beviser at dette var Setibhors begravelsestempel-
der prester og menighet uttalte navnet hennes-
for å sørge for at hennes sjel kunne leve for evig.
Det er så spennende å se bitene falle på plass.
Det er som et tredimensjonalt puslespill.
Det er et viktig funn-
og størrelsen vitner om at Setibhor var en mektig kvinne.
Det er det største gravtemplet for en dronning under Det gamle riket.
Hva mer kan ruinene avsløre om Setibhor-
Og Det gamle rikets dronninger?
Kan hun ha banet vei for Det nye rikets mektige dronninger-
som Hatshepsut og Nefertari?
Ved Deir el-Bahri-
vil Patryk vite hvorfor Hatshepsut valgte denne plassen for sitt tempel-
og hvordan hun hersket i en verden som ble dominert av menn.
Han håper å få hjelp av de tusenvis av funn fra graven under templet.
Særlig en oppdagelse interesserer Patryk og hans kollega Ania.
Fantastisk.
En dobbeltflaske i form av to kvinner, med kvinnebryst oventil.
Denne har også kvinnelige trekk.
- Kommer den også fra graven? - Ja.
Det ser ut som religiøse amuletter.
...et kuhode med en kobra og en solskive mellom hornene-
som dessverre har forsvunnet.
Amuletter som forestiller kvinner med kuører.
Patryk mener å ha sett noe lignende før.
Han går opp til en helligdom som Hatshepsut bygget i sitt tempel.
Den kan avsløre hvorfor dronningfaraoen bygde her.
På pilarene kan vi se et kvinnehode-
med kuører på begge sider.
Hatshepsut tilegnet denne helligdommen til kugudinnen Hathor.
Den ligger rett ovenfor graven.
De matchende funnene bekrefter en teori Patryk har.
At graven ble brukt av en religiøs kult som dyrket Hathor.
Hathor var mor til gudene-
og deres representanter her på jorden, faraoene.
De gamle egypterne dyrket Hathor avbildet som ku-
eller som kvinne med kuhorn som bar en solskive.
Hun var moderskapets og fruktbarhetens mektige gudinne-
som pustet nytt liv i døde sjeler og veiledet dem mot livet etter dette.
Ifølge noen myter fødte Hathor solen hver dag-
noe som brakte liv og fordrev mørket.
Hun ble særlig dyrket av faraoer.
Ved å gi dem sin guddommelige melk skjenket Hathor dem herskermakt.
Det er så spennende, for de funn vi har gjort i graven...
...nå vet vi sikkert at de har en forbindelse til kugudinnen Hathor.
Graven ble bygd lenge før Hatshepsut-
men Hathor-amulettene man har funnet, kan dateres til hennes tid.
De utgjør sterke bevis for at den gamle graven-
ble brukt for tilbedelse av Hathor under Hatshepsuts tid.
De gir et tydelig bilde av kulten rundt kugudinnen.
Patryk tror at det var derfor Hatshepsut bygde sitt tempel her.
Hele dalen hadde veldig gamle koblinger til Hathorkulten-
og den store mengden funn i graven-
beviser at kulten var veldig aktiv under Hatshepsuts styre.
Kugudinnen ble dyrket ved Deir el-Bahri iallfall siden Midtriket.
Hatshepsut valgte ikke bare å reise sitt eget tempel ved Deir el-Bahri-
men også å bygge en spesiell helligdom tilegnet kugudinnen.
Hatshepsut var en av få dronninger som ble farao.
Hun brukte et maskulint bildespråk i sitt tempel for å framheve makt.
Men Patryks funn viser at hun også framhevet sine kvinnelige krefter-
ved å betone Hathor mer enn alle andre guder.
Hathor, femininitetens, moderskapets og kvinnens mektige gudinne-
hjalp Hatshepsut å bli sin nasjons mor.
I Sakkara, i Setibhors gravkammer-
leter Mohameds team etter kalksteinsfundament-
under veggene ovenfor for å vite om de kommer til å holde.
Han håper kammeret kan si noe om hvordan Setibhor hersket som dronning.
Var hun en farao som Hatshepsut eller en mektig kone som Nefertari?
Til slutt støter en av arbeiderne på en glatt kalksteinsoverflate.
Mohamed bekrefter at det er den steinen han har lett etter.
Det er gode nyheter fordi den bærer oppe alt dette.
Solide steinfundament bærer oppe veggene, så gravingen kan fortsette.
Dette er siste dagen for utgravingen inni pyramiden.
Hana slutter seg til Mohamed i gravkammeret.
Men vil de rekke å rydde unna alt og finne noe spor av Setibhor?
Hun bygde den største pyramiden og begravelsestempelet-
av alle Det gamle rikets dronninger.
Hun var en stor dronning, men hvordan hersket hun?
Var hun farao selv, eller en del av et mektig kongepar?
Mohamed håper å kunne finne svar i gravkammeret.
Alt ser ut til å ha blitt slått i stykker.
Sånne små, bittesmå biter av kalkstein-
tyder på at steinplyndrere har vært her og slått i stykker alt.
Steinplyndrere stjal verdifull hvit kalkstein-
fra de fleste av Egypts oldtidsgraver-
akkurat som gravrøvere stjal deres skatter.
Men Mohamed kan likevel se et skattkammer av ledetråder.
Her finnes det flere overraskelser.
Den bare kalksteinen avslører et nytt funn.
En serdab - veldig fin.
Den første serdab som dronningen bygget.
Det er et steinrom øst for hennes gravkammer.
En serdab var et kammer ment for en statue av faraoen-
senere dronninger hadde serdaber-
men Mohamed har oppdaget at Setibhor var først til å bygge en.
Hvorfor kunne Setibhor gjøre krav på dette og andre kongeprivilegier?
Alt tyder på at Mohamed og Hana har oppdaget-
en av det gamle Egypts mest velkjente dronninger.
Setibhor var kona til Djedkare, en av Det gamle rikets store faraoer.
Hun hadde makt til å bygge det største pyramide- og tempelkomplekset-
som noen av Det gamle rikets dronninger bygde.
Størrelsen og utformingen av hennes gravtempel-
ser mindre ut om en dronnings... og mer som en konges.
Betyr det at Djedkares mystiske dronning kan ha hersket som konge?
Hieroglyfekspert Hana tror at svaret kan skjule seg-
på en søyle de har funnet nær hennes pyramide.
På den står navnet hennes: Setibhor.
Den siste stavelsen, "hor", står for Horus, falkeguden.
Navnet Horus er skrevet med atskilte bokstaver-
ikke med tegnet for falk-
for i så fall ville det vært kongens navn.
Innskriften viser det virkelige omfanget av Setibhors makt.
Dette skriker "jeg er en viktig dronning"-
men samtidig viser det at hun ikke er en kongelig person.
Hun er verken hersker eller konge.
Setibhor var ikke dronningfarao, Egypts høyeste leder.
Hun hadde ikke samme makt som Hatshepsut.
Men det man oppdaget her, tyder på at hun var en mektig kongelig person-
fra et mektig, kongelig dynasti-
og kanskje styrte mer som Nefertari, tusen år senere.
Alt som vi oppdager her-
synes å vise at hun tilhørte en kongeslekt.
Så kanskje var det hun som var lenken mellom de kongene og Djedkare?
Kanskje var det derfor hun var så viktig?
Fordi hun var den som hjalp ham til tronen-
og var den mektige personen bak tronen?
Deres funn viser at dronning Setibhor-
var en av det gamle Egypts mest innflytelsesrike personer.
Og i et samfunn som aktet sine forfedre-
kanskje også et forbilde for de dronninger som kom etter henne.
Endelig har teamet ryddet bort nok-
til at Mohamed skal kunne se gravkammerets dimensjoner.
Dette kan være taklinjen.
Taket gikk opp hit, vi kan se linjen gå over hele rommet...
...helt hit bort.
Oppdagelsen av taklinjen betyr at de har tre meter igjen å rydde-
for å blottlegge hele graven, og tiden begynner å renne ut.
I dag er siste dagen for hans gravetillatelse.
Jeg vet ikke om vi når ned til golvet i dag.
Jeg vet ikke engang om vi finner noe golv.
Men Mohamed har oppnådd målet sitt.
Han har funnet Setibhors gravkammer og kommer til å komme tilbake.
Jeg håper at vi kan avslutte arbeidet under neste sesong.
Mohamed og Hana har gjenoppdaget en lenge forsvunnet dronning-
som raget over Egypt 900 år før Hatshepsut.
En dronning forut for sin tid, som inspirerte dronninger i århundrer.
Likt Hatshepsut-
som framhevet maskulin makt så vel som den kvinnelige gudinnen Hathor.
Og Nefertari-
som utøvde sin makt ved siden av en av tidenes største konger.
Kanskje var Setibhor forgjengeren til dem begge.
Nå kan hun gjenvinne sin rettmessige plass ved deres sider-
og anerkjennes som en av det gamle Egypts største dronninger.
Tekst: May-Hilde Hoelstad